
	Uz 10.03.2026. Nr. b/n
	

	Par atzinuma sniegšanu nometnēm

	


Valsts ugunsdzēsības un glābšanas dienesta (turpmāk – Dienests) Vidzemes reģiona pārvalde (turpmāk – Pārvalde) 2026. gada 10. martā saņēma Jūsu iesniegumus ar lūgumu sniegt atzinumus par telpu atbilstību ugunsdrošības prasībām dienas nometņu (turpmāk – Nometnes) rīkošanai SIA “Valmieras Olimpiskais centrs” Sajūtu Parka atpūtas kompleksā, Jāņa Daliņa ielā 2, Valmierā, Valmieras novadā, LV-4201 (turpmāk – Objekts).
Pārvalde informē, ka saskaņā ar Ministru kabineta 2009. gada 1. septembra noteikumu Nr. 981 “Bērnu nometņu organizēšanas un darbības kārtība” 
9.5. apakšpunkta prasībām un ņemot vērā, ka 2025. gada 6. un 11. augustā Objektā jau tika veikta plānotā ugunsdrošības pārbaude, Dienesta atzinums Nometņu organizēšanai nav nepieciešams.
Pārvalde informē, ka tai nav iebildumu Nometņu rīkošanai Objektā un  atgādina, ka jāievēro Ministru kabineta 2016. gada 19. aprīļa noteikumu Nr. 238 “Ugunsdrošības noteikumi” noteiktās prasības. Papildus darām Jums zināmu, ka fizisko un juridisko personu pienākums ir nepieļaut ugunsgrēka izcelšanos.

